Den Vest-Sjællandske Avis, 1823-04-29
Nyeste Post-Efterretninger. Man fortæller, at en høi Person nyelig skal have sagt om den Krig, som de Franske føre i Spanien; "Det er ingen Krig; men kun en Expedition af Gensdarmer, men saa let synes dog ikke denne Expedition at ville afgaae. J det mindste have de Efterretninger, som man dennegang har faaet fra den Spanske Grændse en saadan Beskaffenhed, at naar man anvender den historiske Critik paa dem, saa synes det at blive Resultatet: at der er foregaaet noget, som ikke saa ganske svarer til hiin foranførte Formodning. J Amsterdam saavelsom i Paris ere ufordeelagtige Rygter i Omløb, som uagtet, som det hedder, man ikke skiænker dem megen Tiltroe dog have havt en skadelig Virkning paa Statspapirerne. Hvori disse ufordeelagtige Rygter bestaae veed man ikke saalige, og det lader som de offentlige Blade vogte sig for at tale derom, men at de virkelig finde Sted, kan sees deraf, at Journal des Debats siger at alle de Rygter, som have været udbredte angaaende Pampelonas og St. Sebastians Beleiring ere urimelige og latterlige. Ultrabladet Etoile siger: at den 18de vare de urimeligste Rygter i Omløb, saaledes at Mina var rykket ind i Frankerige, at den Engelske Regiering havde protesteret imod den Spanske Juntas Proclamation og at General Bordesoult var dræbt o. s. v. Jfølge disse falske Efterretninger vare Statspapiirerne faldne, men vi kunne forsikkre at de ere alle ugrundede. Ogsaa i London har man villet vide, ifølge private Efterretning er fra Bayonne, at de Franske have i Fægtningen ved St. Sebastian tabt fleere hundrede Mand, og at General Vasserau, som førte en Tid lang Commanden over Sundheds Cordonnen, skal være bleven haardt saaret derved. Ogsaa Franske Blade angive deres Armees Tab i Fægtningen den 9de ved St. Sebastian til 300 Mand; da Hertugen af Angouleme kort efter Fægtningen havde begivet sig derhen for at uddeele Belønninger saa slog Ladningen af en 23 pundig Kanon fra Fæstningen ind i det Huus hvor han havde opholdet sig og efter at han nyelig havde forladt det, hvorved 15 Mand bleve deels dræbte og deels saarede. Ogsaa i Paris er man af den Troe, at General Vassercan skal være dræbt; men det skal være skeet i en Fægtning ved Perpignan og ikke ved St. Sebastian, hvorhen General Mina skal være fremtrængt, hvilken General flere Gange, som hedder er brudt frem og har igien hurtig trukket sig tilbage. Overhovedet hedder det, havde man ikke ventet, at de Spanske Tropper vilde have gjort fuld saa stærk en Modstand. Noget synes der at være i denne Sag, thi ifølge de Efterretninger som man har i Ultra Bladene selv, staaer Mina med en temmelig betydelig Styrke i Catalonien, som naar man tæller Styrken af de forskiellige Corps, som staae under Generalerne Milans, Ro ten, Gorrea og Manso sammen, beløber sig i det mindste til 37000 Mand. Selv det overspændte Ultra-Blad Echo du Midi tilstaaer, at 8000 Spanske havde pludselig ladet sig see ved Grændsen af Puicorda. General Eroles Armee, som staaer i denne Egn og som skal være den stærkeste af alle Troens Armee-Corps, skal have lidt meget af Desertion. – Paa den anden Side berettes fra Bajønne under 8de April, at det slette Veir virke skadeligt paa de Franske Tropper; det regner uafladeligt; det er derfor ingen Under at der allerede ligge 700 Syge i det militaire Hospital i denne Stad. Ogsaa er et gammelt Kloster blevet indrettet til et nyt Hospital.